# *Projekts*

LATVIJAS REPUBLIKAS MINISTRU KABINETS

2017. gada Rīkojums Nr.

Rīgā (prot. Nr. . §)

**Par civilā eksperta dalības laika pagarināšanu Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilā eksperta Ģenerālprokuratūras Darbības analīzes un vadības departamenta Metodikas nodaļas prokurora Gata Donika (turpmāk – civilais eksperts) dalības laika pagarināšanu Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi) 7.2. apakšpunktu un 8. punktu noteikt, ka civilā eksperta dalības laiku starptautiskajā misijā pagarina līdz 2018. gada 5. septembrim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumu 7.3. apakšpunktu un 14. punktu civilajam ekspertam netiek izmaksāta minēto noteikumu 15. punktā paredzētā piemaksa;

3.2. saskaņā ar noteikumu 14., 16. un 17. punktu civilajam ekspertam tiek segti faktiskie izdevumi, nepārsniedzot šajā apakšpunktā norādītās summas:

3.2.1.  dzīvojamās telpas īres un komunālo pakalpojumu izmaksas – 15 794 *euro* gadā (2017. gadā – 5 045*euro* un 2018. gadā – 10 749 *euro*);

3.2.2. ceļa izdevumi – 750 *euro* (atvaļinājuma brauciens un pārcelšanās no dienesta vietas 2018. gadā);

3.2.3. izdevumi par bagāžas transportēšanu – 100 *euro* (pārceļoties no dienesta vietas 2018. gadā);

3.2.4. dzīvības un veselības apdrošināšana, atgriežoties no dienesta vietas – 5 *euro*;.

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt, ka civilajam ekspertam dalības laikā starptautiskajā misijā saglabā noteikto atalgojumu – 2017. gadā 9 378 *euro* un 2018. gadā 23 657 *euro*. Ģenerālprokuratūrai veikt valsts sociālās apdroši­nāšanas iemaksas – 2017. gadā 2 213 *euro* un 2018. gadā 5 581 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 5 045 *euro* apmērā šā rīkojuma 3. punktā minēto izdevumu segšanai.

6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ģenerālprokuratūrai finansējumu 11 591 *euro* apmērā šā rīkojuma 4. punktā minēto izdevumu segšanai.

7. Finanšu ministrijai precizēt un palielināt Ārlietu ministrijas budžeta bāzes izdevumus apakšprogrammā "Diplomātiskās misijas ārvalstīs" 11 604 *euro* apmērā civilā eksperta darbības nodrošināšanai no 2018. gada 1. janvāra.

8. Finanšu ministrijai precizēt un palielināt Ģenerālprokuratūras budžeta bāzes izdevumus programmā ”Prokuratūras iestāžu uzturēšana” 29 238 *euro* apmērā 4. punktā minēto izdevumu segšanai no 2018. gada 1. janvāra.

9. Uz dalības laiku starptautiskajā misijā Aizsardzības ministrijai nodrošināt civilajam ekspertam nepieciešamo ekipējumu – ķiveri un bruņuvesti.

Ministru prezidents M.Kučinskis

Ārlietu ministrs E.Rinkēvičs

Ārlietu ministra vietā –

 izglītības un zinātnes ministrs K.Šadurskis

Vīza: Valsts sekretārs A.Pildegovičs

07.06.2017. 17:36

437

Inga Jansone

ĀM Starptautisko operāciju un

krīžu noregulējuma nodaļas

padomniece

67016377, inga.jansone@mfa.gov.lv